Ego Gauterius Dei gratia Eduensis Episcopus, notum facimus præsentibus,  futuris, quòd Ioannes de Garart per manum nostram,  in præsentia nostra inuadiauit Ecclesiæ S. Ioannis Reomaensis villam quæ dicitur Soenci pro trecentis,  viginti libris Prouinensis monetæ,  quidquid habebat in finagio eiusdem villæ, ea videlicet conditione quòd supradictam villam ex alieno censu redimere non posset, nisi ex suo proprio,  tempore Quadragesimæ, scilicet à Dominica qua cantatur, Inuocauit me, vsque ad Octauas Paschæ. Recognouit etiam coram nobis, quod prædicta villa,  totum ipsius villæ finagium esset de feodo Reomaensis Ecclesiæ  quòd tale pactum fuit inter ipsum,  fratres eiusdem Ecclesiæ, quòd si ipsa moneta quocumque modo viluerit, pro singulis quinquaginta solidis vna marca argenti reddetur. In hac quidem villa Raimundus de Espissia dicitur habere quandam partem, quam iamdicta Reomaensis Ecclesia tenet sub nomine Gageriæ septem librarum  quindecim solidorum. Cùm verò præfatus Raimundus voluerit redimere nominatam partem, tantumdem cadet de prædicta pecunia. Hanc autem Gageriam  omnia quæ prædiximus laudauit Flandina vxor iam dicti Ioannis  liberi eorum ad quos prædictorum scilicet villæ  finagij ius pertinebat. Fiduciauit  isdem Ioannes in manu nostra, quòd bona fide ea, quæ prædicta sunt teneret,  nunquam contraire attentaret. Huius rei testes fuerunt, Theobaudus Præpositus Montisbarri, Vuillelmus Præpositus Sinemuri. Actum est hoc anno incarnati Verbi millesimo centesimo nonagesimo septimo.